සෙන්ට්‍රල් ඉන්වෙස්ට්මන්ට් ඇන්ඩ් ෆිනැන්ස් හි පී .එල්. සී. ආයතනයේ තැන්පත්කරුවන්ගේ මුදල් මිලියන 400 ක් සාවද්‍ය පරිහරණය කිරිමේ සිද්ධියක් සම්බන්ධයෙන් අධිකරණය හමුවේ පෙනී සිටී ආයතනයේ අධ්‍යක්ෂ මණ්ඩලයේ විදේශ ගමන් තහනම් කරමින් කොළඹ ප්‍රධාන මහෙස්ත්‍රාත් ගිහාන් පිලපිටිය මහතා ඊයේ (10) නියෝගයක් නිකුත් ‍ෙකළේය.අධිකරණය මඟින් නිකුත් කරන ලද නොතීසියකට අනුව අධිකරණයේ පෙනී සිටී ඉහළ කළමණාකාරී නිලධාරින් නවදෙනකුගේ විදේශ ගමන් තාවකාලිකව තහනම් කළ මහෙස්ත්‍රාත්වරයා ඒ සම්බන්ධයෙන් ආගමන විගමන පාලක වෙත දැනුම් දෙන ලෙස රහස් පොලිසියට නියම කළේය.තුසිත සමන්ත නන්දරත්න.ප්‍රවින් සේනක පිරිස් .චමිපිකා දමයන්ති විතානගේ.දමිත් ශාන්ත දසනායක.දමිත් චන්දිම පෙරේරා.රෝෂිණි ජයවර්ධන.අචින්ත්‍යා ඉන්දීවරී නැලිගම.එරල් ග්‍රෙගරි ස්මිත් හා චමින්ද නිශාන්ත පල්ලේවල යන අධ්‍යක්ෂක මාණ්ඩලිකයන් වෙත මෙසේ විදේශ ගමන් තහනම අධිකරණය මඟින් නීකුත් කෙරිණ.මෙම ආයතනයේ සභාපතිවරයා දැනටමත් විදේශගතව ඇති බව පැවසු රහස් පොලිසිය අධ්‍යක්ෂක මණ්ඩල සමාජිකයින්ගේ ද එවැනි සුදානමක් ඇති බවට කරුණු අනාවරණය වන බැවින් විදේශ ගමන් තහනම් කරන ලෙස රහස් පොලිසිය අධිකරණයෙන් කළ ඉල්ලීමකට අනුව මහෙස්ත්‍රාත්වරයා මෙම නියෝගය නිකුත් කළේය.